**Apátistvánfalva Községi Önkormányzat Képviselő-testületének**

**10/1017. (XI. 23.) önkormányzati rendelete**

**a települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (I. 23.) önkormányzati rendelet módosításáról**

Apátistvánfalva Községi Önkormányzat Képviselő-testülete a hulladékról szóló 2012. évi CLXXXV. törvény 88. § (4) bekezdésében kapott felhatalmazása alapján, az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében meghatározott feladatkörében eljárva, a környezet védelmének általános szabályairól szóló 1995. évi LIII. törvény 48. § (3) bekezdésében biztosított véleményezési jogkörében eljáró Nyugat-Dunántúli Környezetvédelmi és Természetvédelmi Felügyelőség véleményének kikérésével a következőket rendeli el:

**1. §** A települési szilárd hulladékkal kapcsolatos köztisztasági közszolgáltatás kötelező igénybevételéről szóló 3/2014. (I. 23.) önkormányzati rendelet 2. § (2) bekezdése helyébe a következő rendelkezés lép:

**„**(2) A közszolgálgatást csak a közszolgáltatás ellátására kiírt közbeszerzési eljárás, vagy – ha jogszabály alapján az nem szükséges – akkor a jogszabályban előírtak figyelembevételével megadott ajánlata alapján jogosultságot nyert és a hulladékról szóló törvény alapján az önkormányzattal vagy önkormányzati társulással szerződést kötött közszolgáltató végezheti. A közszolgáltatást az STKH Sopron és Térsége Környezetvédelmi és Hulladékgazdálkodási Nonprofit Kft. (9400 Sopron, Harkai domb 0466/31) végzi.”

**2. §** Ez a rendelet 2018. január 1. napján lép hatályba.

Császár-Bartakovics Csaba sk. Dr. Dancsecs Zsolt sk.

polgármester jegyző

A rendeletet Apátistvánfalva Községi Önkormányzat Képviselő-testülete a 2017. november 22. napi ülésén fogadta el.

Kihirdetve:

2017. november 23-án.

Dr. Dancsecs Zsolt sk.

jegyző